laion/Wikipedia-Exotic huggingface dataset:
הארי סטיוארט ניו

הארי סטיוארט ניו (באנגלית: Harry Stewart New;‏ 31 בדצמבר 1858 – 9 במאי 1937) היה פוליטיקאי ועיתונאי אמריקאי, שכיהן כיושב ראש הוועדה הרפובליקנית הלאומית, כסנאטור מטעם אינדיאנה וכמנהל הכללי של דואר ארצות הברית. הארי סטיוארט ניו נולד באינדיאנפוליס לג'ון ניו ולרעייתו מליסה (לבית בילר) ניו. אביו היה הגזבר של ארצות הברית (Treasurer of the United States) ודודו, ג'פטה ניו, היה חבר בית הנבחרים של ארצות הברית. הארי ניו למד באוניברסיטת בטלר שבאינדיאנפוליס ולאחר מכן החל לעבוד בעיתון "אינדיאנפוליס ג'ורנל" (Indianapolis Journal), שם הוא היה כתב, עורך, אחד הפעלים והמוציא לאור. הוא עבד בעיתון בשנים 1878–1903. ניו כיהן כחבר בסנאט המדינתי של אינדיאנה בין השנים 1896–1900. הוא לחם במלחמת ארצות הברית-ספרד כקצין בדרגת קפטן ושירת כעוזר השליש של הגיס השביעי של צבא ארצות הברית. בשנים 1900–1912 הוא שימש כחבר הוועדה הרפובליקנית הלאומית, כשבשנים 1907–1908 הוא כיהן כיושב הראש שלה. בהמשך הוא היה מעורב בעסקי בנייה וחציבת אבנים. ניו שב לפוליטיקה כאשר ב-1916 הוא נבחר לסנאט של ארצות הברית. בבחירו הוא ניצח את הסנאטור המכהן ג'ון קרן. הוא כיהן כיושב ראש הוועדה לטריטוריות. הוא נמנה עם מתנגדי חוק היובש וב-1919 הוא הגיש הצעת חוק להקמת חיל האוויר של ארצות הברית כזרוע עצמאית. בסוף מרץ 1922 היה ניו לסנאטור הראשון שעשה שימוש ברדיו לצורכי מסע הבחירות שלו. באותה עת השימוש באמצעי השידור לצרכים פוליטיים לא היה שכיח במיוחד על ידי הפוליטיקאים. נאומו שודר על ידי תחנת הרדיו של צי ארצות הברית (NOF) בוושינגטון די. סי., והוביל מיד לתלונות מצידם של הדמוקרטים על השימוש בתחנה ממשלתית לצרכים מפלגתיים. בהמשך נאסר להשתמש בשידורי התחנה לצרכים פוליטיים. בבחירות אלו לסנאט הובס ניו על ידי אלברט בוורידג', שהפסיד בבחירות הכלליות לסמואל רלסטון הדמוקרט. לאחר מכן הוא מונה על ידי הנשיא וורן הרדינג כמנהל הכללי של דואר ארצות הברית והמשיך לכהן בתפקיד זה גם עד לתום תקופת נשיאותו של הנשיא הבא, קלווין קולידג' ב-1929. לאחר תום תקופת נשיאותו של קולידג' פרש ניו מהחיים הפוליטיים והמשיך להתגורר בוושינגטון. ב-1933 הוא מונה כנציב של ארצות הברית לתערוכה העולמית של שיקגו. הארי סטיוארט ניו נפטר בבולטימור ב-9 במאי 1937. הוא נטמן בבית הקברות קראון היל שבאינדיאנפוליס. מדיה וקבצים בנושא הארי סטיוארט ניו בוויקישיתוף הארי סטיוארט ניו, באתר המדריך הביוגרפי של הקונגרס של ארצות הברית (באנגלית) הארי סטיוארט ניו, באתר "Find a Grave" (באנגלית) "Denby Bars Political Speeches From All Naval Radio Stations", New York Tribune, April 9, 1922, page 9.
וולטר פולגר בראון

וולטר פולגר בראון (באנגלית: Walter Folger Brown;‏ 31 במאי 1869 – 26 בינואר 1961) היה פוליטיקאי אמריקאי, שכיהן כמנהל הכללי של דואר ארצות הברית בשנים 1929–1933 בממשלו של הנשיא הרברט הובר. וולטר פולגר בראון נולד במסילון, אוהיו ללאווינה (לבית פולגר) וג'יימס מרשל בראון. ב-1929 הוא מונה על ידי הנשיא הרברט הובר כמנהל הכללי של דואר ארצות הברית, תפקיד בו הוא כיהן עד תום נשיאותו של הובר ב-1933. בתקופת כהונתו בתפקיד חוקק חוק דואר האוויר של 1930, חוק זה והסמכויות שהוא הקנה למנהל הכללי של הדואר בקביעת התעריפים ותנאי ההתקשרות עם המובילים, הוביל לחקירה של הקונגרס של ארצות הברית שנערכה לאחר תום כהונתו של בראון בתפקיד במסגרת מה שנודע כ"שערוריית דואר האוויר" (Air Mail scandal). בשנים 1940 ו-1944 שימש בראון כנציג לוועידה הארצית של המפלגה הרפובליקנית. הוא שימש כנשיא החברה ההומאנית של טולידו בשנים 1911–1961. וולטר פולגר בראון נפטר בגיל 91 בטולידו ב-26 בינואר 1961. הוא נטמן לצד רעייתו קתרין האפר בבית הקברות וודלואן שבטולידו. מדיה וקבצים בנושא וולטר פולגר בראון בוויקישיתוף וולטר פולגר בראון, באתר "Find a Grave" (באנגלית) Air transportation: a management perspective By J. G. Wensveen, 6th Ed., 2007, p. 35.
הבחירות הכלליות בגרינלנד 2018

הבחירות הכלליות התקיימו בגרינלנד ב-24 באפריל 2018, ובהן נבחרו כל 31 חברי הפרלמנט. הבחירות תוכננו להתקיים לא יאוחר מ-26 בנובמבר 2018, ארבע שנים לאחר הבחירות הקודמות ב-27 בנובמבר 2014, אך ראש הממשלה קים קילסן בחר לקיים את הבחירות שבעה חודשים קודם לכן. מפלגת סיומוט נותרה הגדולה ביותר בפרלמנט, אך איבדה שני מושבים ואילו אינואיט אטקטיגיט, המפלגה השנייה בגודלה, איבדה שלושה מושבים. הדמוקרטים ומפלגת נאלראק צברו מושבים, כאשר מפלגת שיתוף הפעולה ומפלגת נונאטה קיטורנאי החדשות נכנסו לפרלמנט. בבחירות הכלליות ב-2014 קיבלה סיומוט רוב צר בהצבעה, אך זכתה למספר מושבים זהה לזה של אינואיט אטקטיגיט (11). ממשלה קואליציונית הוקמה על ידי סיומוט, דמוקרטים וסולידריות והחזיקה מעמד עד 2016, אז הקימה סיומוט קואליציה חדשה עם האינואיט אטאקטיגיט ומפלגת נאלראק. קים קילסן מסיומוט עמד בראש שתי הממשלות. במהלך הכהונה הפרלמנטרית 2014–2018, שני נציגי מפלגת סולידריות ערקו לסיומוט, בעוד מיכאל רוסינג עזב את הדמוקרטים והפך לעצמאי. 31 חברי הפרלמנט נבחרו בשיטה היחסית על פי מחוזות בחירה. המושבים הוקצו בשיטת ד'הונד. שתי מפלגות חדשות התמודדו בבחירות, מפלגת שיתוף הפעולה היוניוניסטית (תומכת באיחוד גרינלנד ודנמרק) והליברלית מבחינה חברתית שנוסדה על ידי מיכאל רוסינג, והמפלגה התומכת בעצמאות גרינלנדית נונאטה קיטורנאי ("צאצאי ארצנו") שהוקמה על ידי שר האוצר והפנים, שר התעשייה, העבודה, סחר, תיירות, אנרגיה וענייני חוץ ושר האוצר, מינרלים וענייני חוץ לשעבר ויטוס קויאוכיצוק לאחר סכסוך על גישת הממשלה כלפי דנמרק. בסופו של דבר הוא עזב את סיומוט בעקבות מאבק מנהיגותי לא מוצלח בפני קים קילסן. Inatsisartut Vi skal til valg den 24. april KNR, 13 March 2018 "Man Named Kim" (באנגלית). The Arctic Journal. 18 באוקטובר 2014. אורכב מ-המקור ב-23 בנובמבר 2015. נבדק ב-13 באפריל 2017. {{cite web}}: (עזרה) Inatsisartunut ilaasortat Inatsisartunut Election Profile IFES Landets nyeste partier kan stille op til Inatsisartut-valget Sermitsiaq, 16 March 2018
רשת

האם התכוונתם ל... רשת פיזית: רשת (מכשיר) – כלי למיון בסיסי בין חלקים בגדלים שונים רשת דיג – רשת המשמשת לדיג רשת (ספורט) – רשת המפרידה בין שני צדדים במשחק ספורט רשת בלימה – רשת המשמשת לבלימה של מטוס בנחיתה על מסלול קצר קורי עכביש – רשת קורים אותה טווה עכביש. רשת (קבוצת כוכבים) – קבוצת כוכבים קטנה ועמומה בשמי הדרום בתחום התקשורת: רשת תקשורת – רשת המאפשרת תקשורת בין גורמים רבים המחוברים אליה, למשל רשת הטלפונים רשת מחשבים – מחשבים המחוברים זה לזה רשת האינטרנט – רשת המחשבים העולמית רשת טלוויזיה – גוף שידור רשת מדיה – זכיינית של ערוץ 2 עד לסגירת הערוץ באוקטובר 2017, וכיום משדרת את "רשת 13" רשת 13 – ערוץ טלוויזיה של "רשת מדיה בע"מ", פועל החל מ-1 בנובמבר 2017 הרשת – סרט מתח-טכנולוגי משנת 1995 בבימויו של אירווין וינקלר ובכיכובה של סנדרה בולוק בתורת המידע והמודיעין: רשת עצבית – הכללה של תופעות הקשורות לאותות עצביים רשת עצבית מלאכותית – מודל חישובי המאפשר לבצע הדמיה של תהליכים שכליים בינה רשתית – ההבנות והתובנות הנובעות מקשרים בין פריטי מידע קבוצות אנשים או חברות: רשת חברתית – קבוצה של אנשים שמתקיים ביניהם קשר רשת חברתית מקוונת – רשת חברתית באינטרנט רשת שיווק – חברה העוסקת במסחר קמעונאי ולה סניפים רבים רשתות מופשטות: תורת הרשתות תורת הרשתות האקראיות רשת גנטית – רשת גנטית היא רשת שליטה ובקרה על תהליכי ייצור של חלבונים בתא ביולוגי רשת בייסיאנית – מודל סטטיסטי המאפשר הסקה של הסתברויות מותנות רשת תורים – מודל בתורת התורים המכיל מספר חיובי וסופי של תורים המקושרים זה לזה רשת (טופולוגיה) – הכללה של סדרה עבור מרחבים טופולוגיים מקומות: רשת (עיר) – העיר המרכזית במחוז גילאן שבאיראן מילים דומות: רשתית רשות
המועצה העליונה (קירגיזסטן)

המועצה העליונה של קירגיזסטן (בקירגיזית: Кыргыз Республикасынын Жогорку Кеңеши) הוא פרלמנט חד-ביתי של הרפובליקה הקירגיזית המורכב מ-120 צירים והוא הגוף המחוקק של המדינה. המועצה נבחרת לתקופה של 5 שנים על פי מערכת פרופורציונלית. על פי תוצאות הבחירות, מפלגה פוליטית אחת לא יכולה לקבל יותר מ-65 מנדטים בפרלמנט. החוקה הנוכחית של הרפובליקה הקירגיזית אינה מציינת את צורת הממשל במדינה. על פי חוקת המדינה, הרפובליקה הקירגיזית היא מדינה ריבונית, דמוקרטית, חוקתית, חילונית, יחידה, חברתית. מקורות רשמיים מצהירים על צורת ממשל פרלמנטרית שהיא למעשה פרלמנטרית-נשיאותית. בשנים 1995–2000 נבחרו צירי המועצה על פי השיטה הרובנית. היא כללה שני בתים - האספה המחוקקת ואספת נבחרי העם. על פי הרפורמה בשנת 1998, האספה המחוקקת כללה 60 חברים (בעבר 35), מתוכם 15 צירים נבחרו על ידי רשימות המפלגה. אספת נציגי העם כללה 45 צירים (בעבר 70 מושבים). בסך הכל 105 חברים. מאז 2005 נבחר פרלמנט חד-בייתי המונה 75 צירים שנבחרים על ידי השיטה הרובנית. על פי סעיף 70 לחוקה של הרפובליקה הקירגיזית, שהתקבל במשאל עם ב-27 ביוני 2010, הורחב הרכב הפרלמנט ל-120 צירים (בעבר 90), שנבחרים לתקופת כהונה של חמש שנים מתוך רשימות המפלגות. בתי מחוקקים לפי מדינה אתר האינטרנט הרשמי של המועצה העליונה חוקת קירגיזסטן ועדת הבחירות המרכזית של קירגיזסטן חבר המדינות(הקישור אינו פעיל) ערך זה הוא קצרמר בנושא רשויות מחוקקות ובנושא קירגיזסטן. אתם מוזמנים לתרום לוויקיפדיה ולהרחיב אותו.
גרשיים

גרשיים (״) הם סימן פיסוק המשמש לציון ראשי תיבות בשפה העברית. הגרשיים נכתבים לפני האות האחרונה של ראשי התיבות (לדוגמה, צה״ל) ואינם מוזזים משם בהטיה. למשל, סמג״ד (שפירושו ”סגן מפקד גדוד“) וברבים סמג״דים. גרשיים מציינים בעברית גם אותיות המשמשות כמספרים. למשל, ל״ו צדיקים. שימוש זה בולט במיוחד בתאריכים עבריים, לדוגמה, י״א בתשרי ה׳תש״ף. שימוש נוסף לגרשיים הוא ציון רצף אותיות שאינו מילה כמו שורשים ושמות האותיות. למשל, אל״ף. בעבר, היה נהוג להציב גרשיים לפני האות האחרונה של המילה במילה לועזית ששולבה בטקסט עברי. דוגמאות רבות לכך מופיעות בפירושיו של רש״י לתורה ולתלמוד. בספרות הקבלה והחסידות נהוג לציין בגרשיים מילה הרומזת למשמעות עמוקה או שמות מלאכים. השם גרשיים לקוח מסימן דומה בטעמי המקרא. Windows 8 ובגרסאות חדשות יותר, וכן מערכות לינוקס (ת״י 1492 2012): צירוף של מקש AltGr ומירכאות (") (בקצה הימני של שורת האותיות הימנית). Windows 7 וגרסאות ישנות יותר: יש להחזיק את מקש ה־Alt לחוץ, להקיש במקלדת הנומרית 0 2 1 6 ואז לשחרר את מקש ה־Alt. macOS: מקש ״, עם האות הלטינית, בקצה הימני של שורת האותיות הימנית. אנדרואיד (מקלדת Gboard‏): הקשה ארוכה על הסימן ' (משמאל לאות ק). גופנים מסוימים לא מבדילים בין שני הסימנים. בקידוד התווים Windows-1255 או ISO-8859-8-I, תו הגרשיים מקודד במספר 216, והמרכאות במספר 34. בקידוד התווים של תקן Unicode, תו הגרשיים מקודד בנקודת הקוד U+05F4, והמרכאות בנקודת הקוד U+0022. מירכאות גרש גרשיים, באתר האקדמיה ללשון העברית השימוש במקף והשימוש בגרשיים, לשם סימון אותיות שורש השורש (ר־א־ה או רא״ה), שניהם כשרים. הנוהג הנפוץ לסמן בנקודות (ר.א.ה), איננו תקין.
שילגן חרמוני

שִׁלְגָּן חֶרְמוֹנִי (שם מדעי: Parnassius mnemosyne; נקרא גם צבעוני החרמון) הוא מין של פרפר, ממשפחת הצבעוניים. שילגן חרמוני הוא פרפר בגודל בינוני ויכול להגיע לאורך שלושה סנטימטרים ולמוטת כנפיים של כשישה סנטימטרים. צבעו לבן וקצוות הכנפיים הקדמיות אפורות שקופות. אין הבדל חזותי בולט בין הזכר והנקבה. הוא חי בעיקר בפסגות הרים גבוהים מאירופה במערב ועד למרכז אסיה במזרח. בישראל נפוץ תת-המין Parnassius mnemosyne nebulosus בחרמון בחודשים מאי עד יוני. תוך כדי ההזדווגות הזכר מפריש חומר המתקשה בתחתית בטן הנקבה המונע ממנה להזדווג פעם נוספת ובכך הוא מבטיח שהביצים המופרות יהיו ממנו. הנקבה מטילה את הביצים הלבנבנות על הקרקע וצמחים יבשים בסמוך לצמח הקורידליס (Corydalis) והן נשארות בדיאפאוזה כעשרה חודשים עד להפשרת השלגים של העונה הבאה. צבעוני החרמון מקים רק דור אחד בשנה. מן הביצה מגיח זחל שחור שעם גדילתו משתנה לשחור עם כתמים אדומים. הזחל מזכיר במראה את הזחל של צבעוני שקוף רק שהוא פחוס יותר ויש לו רק שני כתמים אדומים בכל פרק ולא ארבעה כבצבעוני שקוף. לעיתים אפשר למצוא את הזחל משתזף על סלעים. בהגיעו לאורך שלושה וחצי סנטימטרים הזחל מתגלם על הקרקע בתוך רשת דלילה. הגולם בצבע חום וגודלו שני סנטימטרים. שלב זה אורך כשבוע. מדיה וקבצים בנושא שילגן חרמוני בוויקישיתוף שילגן חרמוני, באתר NCBI (באנגלית) שילגן חרמוני, באתר האנציקלופדיה של החיים (באנגלית) שילגן חרמוני, באתר GBIF (באנגלית) שילגן חרמוני באתר הרשימה האדומה של IUCN שילגן חרמוני במילון בעלי חיים: פרפרים (תשע"ח), 2018, באתר האקדמיה ללשון העברית צבעוני החרמון מאתר מן השדה
שומלוסלש

שומלוסלש (בהונגרית: Somlószőlős) הוא כפר קטן במחוז וספרם שבמרכז הונגריה. כמו כפרים רבים באירופה גם בשומלוסלש מספר התושבים נמצא בירידה. כך, בשנת 1990 חיו בכפר 830 תושבים, ובשנת 2019 רק 640 תושבים. בשומלוסלש חיו יהודים בתקופות זמן שונות. מדיה וקבצים בנושא שומלוסלש בוויקישיתוף אתר האינטרנט הרשמי של שומלוסלש נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
באבקום

חברת באבקום (בערבית: بابكم) היא חברה המספקת שירות מיקור חוץ בתחום השירות, הדיגיטל, מוקדי מכירות, תמיכה טכנית, בק אופיס, טכנולוגיות מתקדמות בתחום השירות, QA ו-AI. בשנת 2008 הגה עימאד תלחמי בשיתוף עם דב לאוטמן, את החזון להקים מיזם גדול בגליל שיספק שרותי Call Centers ושירותים אחרים. עימאד בחר לקרוא לחברה שהקים בשם "באבקום" 'צמד מילים עם "צליל של הייטק"' שמשמעותו בשפה הערבית – הדלת ("באב") שלכם ("קום"). החברה סיפקה בתחילה שירותי מיקור חוץ בתחום שירות לקוחות טלפוני, לקוחה הראשון שלה היה סלקום. לאחר מכן החברה התפתחה וסיפקה גם שירותים נוספים כגון תמיכה טכנית, שירותי backoffice, מכירות ושירותים דיגיטליים, ובהמשך אף פתחה החברה חטיבה נוספת, הייטק אופריישן, שמתמקדת בתפעול עבור חברות בהיטק ושירותי AI. החברה מפתחת ומייצגת טכנולוגיות מתקדמות בתחום השירות והתמיכה הטכנית. כיום החברה פועלת באמצעות שתי חברות-בנות: אחת שמיועדת לפיתוח תוכנה והשנייה מהווה מיקור חוץ לפעילות עסקית כגון שירות לקוחות. כיום (2020) החברה מעסיקה כ-3,000 עובדים ערבים ויהודים, מהם כ-80% נשים. החברה פרוסה על 12 אתרים ברחבי הארץ מצפון ועד דרום. בשנת 2011 רכשה חברת מטריקס 50.1% ממניות באבקום. במהלך שנות פעילותה של באבקום, זכתה החברה בהכרה מקצועית בשלל תחרויות בארץ ומחוצה לה כגון: אות הגיוון בעסקים ע"ש דב לאוטמן, תעודת 5 כוכבי יופי של המועצה לישראל יפה, תחרות מצוינות בניהול משאבי אנוש של המרכז הישראלי לניהול (המי"ל), תחרות מצוינות במשאבי אנוש מטעם העמותה לניהול, פיתוח וחקר משאבי האנוש בישראל. ההכרה הבינלאומית המשמעותית ביותר הגיעה בשנת 2018 כאשר בית הספר למנהל עסקים של אוניברסיטת הארוורד בארצות הברית, פרסם חקר מקרה (Case Study) אודות חזון החברה, הגיוון התעסוקתי בקרב העובדים והמנהלים והתרבות הארגונית שלה. אתר האינטרנט הרשמי של באבקום אודות באבקום באתר החברה תמר קובלנץ ושמוליק שלח, ‏לקראת אקזיט ראשון בתחום המחשוב במגזר הערבי, באתר גלובס, 13 באפריל 2011 אקזיט במגזר הערבי: מטריקס רכשה את מחצית באבקום תמורת 15 מיליון שקלים באתר אנשים ומחשבים, 14 באפריל 2011 אודות האות באתר הפורום הישראלי לגיוון בתעסוקה באתר המועצה לישראל יפה באתר המי"ל
ויקטור נובק

ויקטור נובק (נולד ב-25 ביולי 1970), הוא רופא ישראלי, פרופ' לרפואה פנימית ואפידמיולוג קליני בבית החולים סורוקה ומנהל מחלקה פנימית ח' בבית החולים, המשמשת כמחלקת הקורונה, מייסד ומנהל המרכז למחקר קליני וראש רשות המחקר. נוסף לכך, הוא מדען בכיר בבית הספר לרפואה בהרווארד, בית ישראל(אנ'). נובק נולד וגדל במוסקבה. עלה לישראל בשנת 1990 בגיל 19. היה עתודאי ושירת בנח"ל כרופא 1997–2002. דוקטור לרפואה (M.D) מהפקולטה לרפואה, באוניברסיטת בן-גוריון בשנת 1997 ואת תקופת הסטאג' סיים בבית החולים סורוקה בשנת 1998. הוא סיים את ההתמחות ברפואה פנימית בבית חולים סורוקה בשנת 2005. משנת 2005 הוא גם PhD באפידמיולוגיה. בשנים 2006–2012 עבד כמנהל רפואי במכון המחקר הקליני של הרווארד, בוסטון, ארצות הברית. הוא תכנן ותרם לתכנון של יותר מ-50 ניסויים קליניים לאישור ה-FDA. באוגוסט 2009 ייסד והחל לנהל את המרכז למחקר קליני, בבית חולים סורוקה. בנובמבר 2018 הקים את "נגב ביו-בנק", מאגר דגימות ביולוגיות ייחודי למחקר, במרכז הרפואי סורוקה. נובק נשוי לד"ר לנה נובק, מרצה בכירה לביוסטטיסטיקה ואב לשתי בנות ובן. המשפחה מתגוררת בעומר. נובק פרסם מעל 250 מאמרים בעיתונים מדעיים. עורך שותף וסטטיסטקאי של כתב העת האירופי לרפואה פנימית. ריאיון עם פרופ׳ ויקטור נובק, באתר מדבר. אורנה יצחקי בירבך, תוכן מקודם, סורוקה. מקדימים את המחר, באתר TheMarker‏, 5 באוגוסט 2020 יהלי אוזן, צל"ש השבוע: פרופ' ויקטור נובק וצוות מחלקת הקורונה בסורוקה, באתר באר שבע נט, 18 בספטמבר 2020 שני אשכנזי, ‏איך הפך דווקא המדבר הישראלי למעבדה לחקר המשבר הגדול בעולם, באתר גלובס, 13 בנובמבר 2021 פרופ' ויקטור נובק, באתר MED IN ISRAEL (באנגלית) המרכז למחקר קליני, באתר כללית אוניברסיטת בן-גוריון בנגב והמרכז הרפואי האוניברסיטאי סורוקה הקימו את "נגב ביו-בנק" - מאגר דגימות ביולוגיות ייחודי למחקר, באתר אוניברסיטת בן-גוריון בנגב, 22 בנובמבר 2018
שומלובאשארהיי

שומלובאשארהיי (בהונגרית: Somlóvásárhely) הוא כפר קטן במחוז וספרם שבמרכז הונגריה. כמו כפרים רבים באירופה גם בשומלובאשארהיי מספר התושבים נמצא בירידה. כך, בשנת 1990 חיו בכפר 1,061 תושבים, ובשנת 2019 רק 1,047 תושבים. בשומלובאשארהיי חיו יהודים בתקופות זמן שונות. ליד בית הקברות של הכפר עדיין קיימות מצבות, שאריות של בית הקברות היהודי מדיה וקבצים בנושא שומלובאשארהיי בוויקישיתוף אתר האינטרנט הרשמי של שומלובאשארהיי נתוני הכפר באתר הלמ"ס ההונגרי בית הקברות היהודי בשומלובאשארהיי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שומלובצ'ה

שומלובצ'ה (בהונגרית: Somlóvecse) הוא כפר קטן במחוז וספרם שבמרכז הונגריה. כמו כפרים רבים באירופה גם בשומלובצ'ה מספר התושבים נמצא בירידה. כך, בשנת 1990 חיו בכפר 133 תושבים, ובשנת 2019 רק 43 תושבים. בשומלובצ'ה חיו יהודים בתקופות זמן שונות. מדיה וקבצים בנושא שומלובצ'ה בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בית יולדות אמהות

בית יולדות אמהות היה בית יולדות שהוקם ברחוב הצנובר (שדרות הנשיא) מספר 19 ברובע כרמל, חיפה. בית היולדות נוסד ב-20 בספטמבר 1945 ופעל עד ינואר 1963. ב-10 השנים הראשונות לפעילותו יולדו בבית היולדות 1,500 תינוקות. לאחר הקמתו שימש המבנה ברחוב הצנובר (ברחוב שבו שכן בית יולדות מולדה ובו נמצא כיום בית הארחה רוטנברג בשדרות הנשיא) כבית מגוריהם של אברהם רוטנברג (אחיו של פנחס רוטנברג) ואשתו הרופאה הד"ר פיניה רוטנברג. השניים תרמו את ביתם הפרטי לצורך הקמת בית החולים, ועברו להתגורר בבית סמוך ברחוב יפה נוף. לאחר ביצוע שינויים מבניים שנדרשו להתאמת המבנה ליעודו החדש, נפתח "בית יולדות אמהות" ב-20 בספטמבר 1945, ובו 20 מיטות אשפוז. לאחר 10 שנות פעילות וכ-1,500 לידות, נקלע בית החולים לקשיים [דרושה הבהרה], וכעבור מספר שנים, בינואר 1963, הופסקה פעילותו. חודש לאחר מכן נפטרה ד"ר פיניה רוטנברג בבית חולים בשווייץ. בית היולדות קיים קשר הדוק עם משפחת המלוכה הירדנית. הקשר למלך עבדאללה נוצר באמצעותו של אברהם רוטנברג אחיו הצעיר ויד ימינו של מייסד חברת החשמל, אשר ירש את תפקידו כמנכ”ל החברה עם מות האח המייסד בשנת 1942 וכיהן בתפקיד עד 1957. במלחמת העצמאות שימש אברהם איש הקשר למלך עבדאללה שעם משפחתו עמד בקשרי ידידות מאז בניית התחנה ההידרואלקטרית בנהריים. בחצר רחבת הידיים עמד אוהל גדול שניתן למייסדת בית החולים הגינקולוגית ד"ר פיניה רוטנברג כמתנה מהמלך עבדאללה, שליטה של ירדן, שנשותיו וגם זיין א-שריף, מלכת ירדן רעייתו של בנו הבכור טלאל, מלך ירדן, הגיעו ללדת במוסד הזה את נסיכי השושלת. ערך מורחב – בית יולדות מולדה לפני שניהלה את "בית יולדות אמהות" הייתה הד"ר רוטנברג שותפה עם הגניקולוג הד"ר רודולף מאייר בניהול "בית יולדות מולדה" שנפתח בשנת 1934 ופעל עד שנת 1958, אך בשנת 1945 השותפות ביניהם פורקה בית היולדות מולדה שכן בשדרות הנשיא 82. תוכנן על ידי האדריכל שמואל רוזוב. במקום בו שכן "בית יולדות אמהות" בשדרות הנשיא 19, ממוקמת גימנסיה כרמל (נכון לשנת 2020) מדיה וקבצים בנושא בית יולדות אמהות בוויקישיתוף שכבות של זיכרון: חמישה עשורים בחיי שכונה, הכינוס הארצי ה-1 לשימור מורשת התרבות, 2012נעה שק, עמוד 85 נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 2012, עמוד 391, ערך: רוטנברג, פיניה, מ.ר. 1476 דפנה ברמלי, ‏הספר המרתק שחוקר את תולדות הרפואה הפרטית בארץ ישראל, באתר גלובס, 8 באוגוסט 2015 לאחר סגירת בית היולדות נערכו באוהל בריתות. בשנת 1970 רכש את האוהל רפי נלסון כדי לשמש מסעדה בים סוף נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 2012, עמוד 275, ערך: מאייר, רודולף מ.ר. 1582 נוסטלגיה אונליין - אתר הנוסטלגיה הישראלית / בריאות, טיפוח וניקיון / בתי חולים ויולדות / חיפה גימנסיה כרמל, שד' הנשיא 19
ויד

ויד (בהונגרית: Vid) הוא כפר קטן במחוז וספרם שבמרכז הונגריה. כמו כפרים רבים באירופה גם בוויד מספר התושבים נמצא בירידה. כך, בשנת 1990 חיו בכפר 138 תושבים, ובשנת 2019 רק 112 תושבים. בוויד חיו יהודים בתקופות זמן שונות. מדיה וקבצים בנושא ויד בוויקישיתוף אתר האינטרנט הרשמי של ויד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
יחסי הונג קונג – ספרד

יחסי הונג קונג-ספרד הם היחסים הבין-לאומיים בין הונג קונג לספרד. לספרד יש קונסוליה במרכז הונג קונג. משרד הכלכלה והסחר של הונג קונג (אנ') בבריסל מייצג את הונג קונג בספרד. בשנת 2015 סך המסחר בין הונג קונג לספרד עמד על 2.8 מיליארד דולר. ספרד היא השותפה העסקית העשירית בגודלה של הונג קונג באירופה. בשנת 2015 סכום הייצוא להונג קונג הסתכם בכ־298 מיליון דולר, כאשר ציוד שידור, תנורי החשמל ועלונים היו המוצרים העיקריים. מנגד, הונג קונג היא השותפה העסקית השמינית בגודלה של ספרד באסיה. בשנת 2015 סכום היצוא לספרד הסתכם בכ-956 מיליון דולר, כאשר שעוני מתכת, בשר ותרופות הם המוצרים העיקריים. שר התחבורה והשיכון של הונג קונג, אנתוני צ'אונג, הגיע לביקור רשמי במדריד במאי 2017. ביוני 2016 החלה קת'אי פסיפיק בטיסות ישירות בין הונג קונג למדריד. מדיה וקבצים בנושא יחסי הונג קונג – ספרד בוויקישיתוף קונסוליית ספרד בהונג קונג Where does Hong Kong export to? (2015) (ארכיון) What does Hong Kong export to Spain? (2015)(הקישור אינו פעיל) Where does Spain export to? (2015) (ארכיון) What does Spain export to Hong Kong? (2015)(הקישור אינו פעיל) http://www.scmp.com/news/hong-kong/economy/article/1857059/cathay-pacific-steps-battle-middle-eastern-airlines-spain
טישקוואר

טישקוואר (בהונגרית: Tüskevár) הוא כפר קטן במחוז וספרם שבמרכז הונגריה. כמו כפרים רבים באירופה גם בטישקוואר מספר התושבים נמצא בירידה. כך, בשנת 1990 חיו בכפר 640 תושבים, ובשנת 2019 רק 552 תושבים. בטישקוואר חיו יהודים בתקופות זמן שונות. מדיה וקבצים בנושא טישקוואר בוויקישיתוף אתר האינטרנט הרשמי של טישקוואר נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ג'ון גרינהיל

ג'ון גרינהיל (באנגלית: John Greenhill‏; בערך 1644 – 19 במאי 1676) היה צייר פורטרטים אנגלי, תלמידו של פיטר לילי, שהתקרב למורה שלו במצוינות אמנותית, אך אורח חייו נקטע בגיל צעיר. גרינהיל נולד בסליסבורי, וילטשייר בסביבות 1644, בנם הבכור של ג'ון גרינהיל, הרשם של סליסברי, ופנלופה צ'מפינס, בתם של ריצ'רד צ'מפיני מאורצ'רלי, סומרסט. אביו היה קשור באמצעות אחיו לסחר במזרח הודו. אחיו הצעיר של ג'ון הנרי הפך למושל חוף הזהב ומפקד בחיל הים. הניסיון הראשון של גרינהיל היה דיוקן של דודו מצד אביו, ג'יימס אבוט מסליסברי, שלדבריו שרטט אותו בחשאי, מכיוון שדודו לא "ישב" מולו בזמן הציור. בסביבות 1662 עבר ללונדון והפך לתלמידו של סר פיטר לילי. התקדמותו הייתה מהירה והוא רכש את המיומנות והשיטה של לילי. הוא בחן בקפידה את דיוקנאותיו של אנתוני ואן דייק. ג'ורג' ורטו העיר כי הוא העתיק כל כך טוב את הדיוקנו שצייר ואן דייק - "תומאס קיליגרו וכלבו" עד שקשה לדעת מהו המקור. ורטו גם אמר שהתקדמותו של גרינהיל עוררה את הקנאה של לילי. גרינהיל היה בהתחלה חרוץ ונישא מוקדם. הוא לקח חלק בחיים התוססים בקובנט גארדן בסביבות התיאטראות, והם הובילו אותו להתרועע עם חברים רבים בעולם התיאטרון והוא נתפס לשתייה מרובה. ב־19 במאי 1676, כשחזר מבית מרזח בהולבורן, במצב של שיכרון חושים, הוא נפל, נישא לבית מגוריו ושם נפטר באותו הלילה. הוא נקבר בסנט ג'יילס בכנסיית פילדס. הוא השאיר אלמנה ומשפחה, שלילי העניקה לה קצבה. בין מעריציו האישיים של גרינהיל הייתה גם המחזאית אפרה בהן, שניהלה עמו התכתבות אינטנסיבית, וקיננה על מותו המוקדם בפואמה ארוכה. הדיוקנאות של גרינהיל הם בעלי ערך רב, ולעיתים קרובות הם מתקרבים לאלה של לילי במצוינות. בין המצוירים הראשיים שלו היו הבישוף סת'וורד, בגילדהול בסליסברי, שצויר בשנת 1673. אנתוני אשלי קופר, הרוזן הראשון של שפטסברי, צויר לא פעם בתקופת כהונתו בשנת 1672. ג'ון לוק, שכתב כמה פסוקים בשבחו של גרינהיל. סר ויליאם ד'אווננט, המשורר אברהם קאולי, האדמירל אדוארד ספרג' ואחרים. גרינהיל צייר דיוקן עצמי, התלוי כעת בגלריית התמונות של דוליוויץ' בלונדון. מדיה וקבצים בנושא ג'ון גרינהיל בוויקישיתוף Stephen, Leslie; Lee, Sidney, eds. (1890). "Greenhill, John" . Dictionary of National Biography. 23. London: Smith, Elder & Co. pp. 79–80. John Greenhill - Self portrait, archive.vn, ‏2012-07-29
יחסי מקדוניה הצפונית – סין

יחסי מקדוניה הצפונית–סין הם היחסים הבילטרליים בין הרפובליקה העממית של סין לרפובליקה של צפון מקדוניה. סין תמכה בהחלטת האספה הכללית של האו"ם להכניס את מקדוניה לאו"ם. היחסים הדיפלומטיים והקונסולריים בין סין ורפובליקת מקדוניה כוננו ב-21 באוקטובר 1993. בשנת 1998 נשיא מקדוניה קירו גליגורוב ביקר בסין. עקב כינון יחסים דיפלומטיים בין מקדוניה לטאיוואן (עקב הבטחת טאיוואן לתמוך במקדוניה בסך שני מיליארד דולר), ניתקה סין את היחסים הדיפלומטיים עם מקדוניה ב-9 בפברואר 1999. במאי 2001 ניתקה מקדוניה מחדש את יחסיה עם טאיוואן, וביוני אותה שנה חידשה סין את יחסיה עם מקדוניה. מקדוניה הצפונית מחזיקה בסין שגרירות בבייג'ינג. סין מחזיקה במקדוניה הצפונית שגרירות בסקופיה. מדיה וקבצים בנושא יחסי מקדוניה הצפונית – סין בוויקישיתוף אתר על יחסי מדינות